Mi ara fetleɣ seksu tteheggiɣ-d ǧefna, aɣerbal n unerfud titiṭucin-is d timecṭuḥin, aɣerbal n uqeccer titiṭucin-is d timeqqranin d tɣarbalt tareqqaqt, aman yesεan lmelḥ swayes ara nettbuxxu awren mi ara nfettel, zzit ṣangu neɣ lfarina ayen swayes ara nemḥeṣ, tasilt akked tseksut ɣef wayeg ara d-nesfuṛ seksu d uqfal swayes ara tent-neqfel. Mi d-yeḥder ad fetleɣ ad d-sifeɣ awren yerna ma sεiɣ lfetla deg ukunjilatur ɣef wayeg ara d-ssaliɣ seksu ad tt-id-kseɣ neɣ ma ulac ad sxedmeɣ dcica. Mi ara fetleɣ ad srusuɣ ciṭuḥ n uwren γer ṭṭarf n ǧefna ad t-id-ttawiɣ ciṭuḥ, ciṭuḥ mi ara dawareɣ ifassen-iw akken alamma i d-ifuk, imir ad t-buxxeɣ s ciṭuḥ n waman ad kemleɣ leftil imir diɣ ad t-sekweɣ s ciṭuḥ n uwren. Imir ad t-sεeddiɣ deg uɣerbal n unerfud, ad t-dewreɣ alamma dayen ulac acu i d-iɣellin γer ǧefna imir ayen yeqqimen deg uɣerbal ad t-neǧǧ deg-s, 106